
RAPORT DE SPECIALITATE
· la proiectul de hotărâre privind acordarea unui mandat special viceprimarului oraşului Boldeşti-Scăeni pentru a vota retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova” , respectiv retragerea din contractul de delegare, prin încheierea de acte adiţionale 

Analizând Proiectul de Hotărâre prin care se propune acordarea unui mandat special domnului viceprimar al orașului Boldești-Scăeni Dincă Florin-Ionuţ, în calitate de reprezentant al oraşului, pentru a vota retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova”, respectiv retragerea din contractul de delegare, prin încheierea de acte adiţionale, am constatat următoarele:
· prin Hotărârea Consiliului Local al oraşului Boldeşti-Scăeni nr. 140/30.08.2022 s-a aprobat asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;
· prin Dispoziţia primarului nr. 851/14.11.2022 s-a delegat calitatea de reprezentant al oraşului Boldeşti-Scăeni în Adunarea Generală a Asociaţiei de Dezvoltare Intercomunitară „Parteneriatul pentru Managementul Apei-Prahova domnului Dincă Florin - Ionuţ, viceprimar al oraşului Boldeşti-Scăeni;
· prin adresa nr. 2019/18.09.2023 Asociaţia de Dezvoltare Intercomunitară „Parteneriatul pentru Managementul Apei-Prahova” notifică autoritatea publică locală că prin Hotărârea nr. 67/29.08.2023, consiliul local al comunei Râfov, judeţul Prahova a aprobat retragerea din cadrul Asociaţiei, care atrage implicit retragerea din contractul de delegare. În urma retragerii trebuie să se întocmească acte adiţionale atât la Statut cât si la contractul de delegare.
· Pentru a vota, reprezentanții asociaților în Adunarea Generală au nevoie de un mandat special, prealabil, din partea unităților administrativ teritoriale pe care le reprezintă, acordat prin hotărârea consiliului local conform art. 21, alin. (1) coroborat cu art. 16 alin. (2) lit. j) din Statutul asociaţiei, actualizat.
Faţă de cele menţionate mai sus, consider că iniţierea proiectului Hotărâre privind acordarea unui mandat special domnului viceprimar al orașului Boldești-Scăeni Dincă Florin-Ionuţ  pentru a vota retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova”, respectiv retragerea din contractul de delegare, prin încheierea de acte adiţionale, are la bază prevederile legale incidente.

